ב"ה

דְּבַר תּוֹרָה לְהַקְרָאָה לִילָדִים לְיוֹם רִאשׁוֹן שֶׁל רֹאשׁ הַשָּׁנָה

בִּשְׁבִיל זֶה לְבַטֵּל אֶת הַתְּקִיעוֹת?

הַשָּׁנָה רֹאשׁ הַשָּׁנָה חָל בְּשַׁבָּת, וּמִדִּין תּוֹרָה הָיָה צָרִיךְ לִתְקֹעַ בַּשּׁוֹפָר גַּם בְּשַׁבָּת. אַךְ חֲכָמִים אָסְרוּ לִתְקֹעַ, שֶׁמָּא יִהְיֶה יְהוּדִי שֶׁבִּשְׁבִיל מִצְוַת תְּקִיעַת שׁוֹפָר יְטַלְטֵל אֶת הַשּׁוֹפָר בְּמָקוֹם שֶׁאָסוּר לְטַלְטְלוֹ בְּשַׁבָּת.

הַדְּבָרִים תְּמוּהִים מְאֹד. הַמַּהוּת שֶׁל רֹאשׁ הַשָּׁנָה זֶה 'יוֹם תְּרוּעָה יִהְיֶה לָכֶם'. כָּךְ הַתּוֹרָה מְכַנָּה יוֹם זֶה, וּבִשְׁבִיל מָה מְבַטְּלִים אֶת הַמִּצְוָה הַמֶּרְכָּזִית שֶׁל הַיּוֹם הֶחָשׁוּב בַּשָּׁנָה – בִּגְלַל שֶׁאוּלַי יִהְיֶה אֵיזֶה יְהוּדִי שֶׁיִּטְעֶה וִיטַלְטֵל אוֹתוֹ? בִּגְלַל זֶה כָּל עַם יִשְׂרָאֵל בְּמֶשֶׁךְ כָּל הַדּוֹרוֹת צָרִיךְ לְפַסְפֵס אֶת הַמִּצְוָה הַחֲשׁוּבָה שֶׁל שְׁמִיעַת קוֹל שׁוֹפָר בְּרֹאשׁ הַשָּׁנָה שֶׁחָל בְּשַׁבָּת?

הָרַב דְּרוּקְמָן הִסְבִּיר שֶׁהַתְּמִיהָה הַגְּדוֹלָה הַזּוֹ, רַק מְחַדֶּדֶת לָנוּ אֵיזֶה עֵרֶךְ גָּדוֹל יֵשׁ לְשַׁבַּת קֹדֶשׁ. שֶׁכְּדֵי לִמְנֹעַ מִיְּהוּדִי אֶחָד לְחַלֵּל שַׁבָּת – עַם יִשְׂרָאֵל כֻּלּוֹ מְבַטֵּל מִצְוָה מֵהַתּוֹרָה!

הָרַב הִדְגִּישׁ בְּנוֹסָף לְכָךְ, שֶׁדַּוְקָא רֹאשׁ-הַשָּׁנָה שֶׁחָל בְּשַׁבָּת מַפְגִּישׁ אוֹתָנוּ עִם מַהוּת הַיּוֹם עַצְמוֹ, יִחוּדוֹ שֶׁל רֹאשׁ הַשָּׁנָה. בְּשָׁנָה רְגִילָה עֲלוּלִים לַחֲשֹׁב שֶׁיֵּשׁ כֹּחַ לַשּׁוֹפָר בִּפְנֵי עַצְמוֹ, וּבָאָה הַשַּׁבָּת וּמְבָרֶרֶת לָנוּ שֶׁכָּל הַסִּבָּה שֶׁתּוֹקְעִים בַּשּׁוֹפָר זֶה רַק בִּגְלַל שֶׁהַבּוֹרֵא צִוָּה אוֹתָנוּ לִתְקֹעַ, וְהַשָּׁנָה אוֹתוֹ בּוֹרֵא צִוָּה אוֹתָנוּ לְהַקְשִׁיב לְמִצְוַת חֲכָמִים שֶׁהוֹרוּ לְהִמָּנַע מֵהַתְּקִיעָה. מִי שֶׁצִּוָּה 'יוֹם תְּרוּעָה' הוּא גַּם צִוָּה 'וְעָשִׂיתָ עַל פִּי הַדָּבָר אֲשֶׁר יַגִּידוּ לְךָ'. כָּךְ שֶׁאֵין הֶבְדֵּל, גַּם כַּאֲשֶׁר לֹא תּוֹקְעִים – מִתְבָּרֵר שֶׁאָנוּ עוֹשִׂים רַק אֶת צִוּוּי הַבּוֹרֵא. וְכַאֲשֶׁר נִתְקַע לְאַחַר מִכֵּן – נִזְכֹּר גַּם כֵּן שֶׁאָנוּ תּוֹקְעִים רַק בִּגְלַל שֶׁכָּךְ הַבּוֹרֵא צִוָּה.

שֶׁנִזְכֶּה בְּכָל הַשָּׁנָה כֻּלָּהּ לִהְיוֹת צְמוּדִים לְצִוּוּיֵי הַבּוֹרֵא וּגְזֵרוֹת חֲכָמִים, וּבִזְכוּת זֶה יִגְזֹר עָלֵינוּ ה' גְּזֵרוֹת טוֹבוֹת.

ב"ה

חִידוֹן א-ב לְרֹאשׁ הַשָּׁנָה

א הִשְׁכִּים בַּבֹּקֶר לַעֲשׂוֹת רְצוֹן קוֹנוֹ.

ב שָׁם נִשְׁבְּעוּ אַבְרָהָם וַאֲבִימֶלֶךְ, וּמֵחֲמַת הַשְּׁבוּעָה נִקְרָא כָּךְ הַמָּקוֹם.

ג "וְהָיָה בַּיּוֹם הַהוּא יִתָּקַע בְּשׁוֹפָר \_\_\_\_\_\_\_\_, וּבָאוּ הָאֹבְדִים בְּאֶרֶץ אַשּׁוּר..."

ד בּוֹ נִטְבֹּל אֶת הַתַּפּוּחַ וְנִתְפַּלֵּל לְשָׁנָה מְתוּקָה.

ו "הִנֵּה הָאֵשׁ וְהָעֵצִים \_\_\_\_\_\_\_\_\_ הַשֶּׂה לְעוֹלָה".

ז בְּרָכָה בִּתְפִלַּת מוּסָף שֶׁבָּהּ מוּבָאִים פְּסוּקִים עַל כָּךְ שֶׁהַקָּדוֹשׁ בָּרוּךְ הוּא זוֹכֵר אֶת בְּרִיּוֹתָיו.

ח בָּאָה לְהִתְפַּלֵּל לַה' בְּשִׁילֹה כְּדֵי לְבַקֵּשׁ, וּלְאַחַר מִכֵּן בָּאָה לְהוֹדוֹת

ט אָנוּ מְבָרְכִים אֶחָד אֶת הַשֵּׁנִי בְּבִרְכַּת שָׁנָה \_\_\_\_\_\_\_\_\_\_\_\_.

י בִּזְכוּת עֲקֵדָתוֹ מְבַקְשִׁים אָנוּ אֶת רַחֲמָיו שֶׁל ה'.

כ \_\_\_\_\_\_\_\_ \_\_\_\_\_\_\_\_ כְּמִסְפָּרָם יִהְיוּ צֶאֱצָאָיו שֶׁל יִצְחָק.

ל "בָּרוּךְ אַתָּה... אֲשֶׁר קִדְּשָׁנוּ בְּמִצְוֹתָיו וְצִוָּנוּ \_\_\_\_\_\_\_\_ קוֹל שׁוֹפָר".

מ הַבְּרָכָה הָרִאשׁוֹנָה מִבֵּין שְׁלֹשֶׁת הַבְּרָכוֹת הָאֶמְצָעִיּוֹת שֶׁל תְּפִלַּת מוּסָף.

נ נוֹהֲגִים לְהַדְלִיקָם בְּעֶרֶב רֹאשׁ הַשָּׁנָה וּבְעֶרֶב יוֹם הַכִּפּוּרִים.

ס בּוֹ נֶאֱחַז הָאַיִל לְאַחַר הָעֲקֵדָה.

ע כֹּהֵן שֶׁבֵּרֵךְ אֶת חַנָּה בִּפְרִי בֶטֶן.

פ צָרָה שֶׁהִכְעִיסָה אֶת חַנָּה, דָּבָר שֶׁגָּרַם לְחַנָּה לְהִתְפַּלֵּל מִכָּל הַלֵּב.

צ אֶחָד מֵהַדְּבָרִים שֶׁמַּעֲבִירִים אֶת רֹעַ הַגְּזֵרָה.

ק נֶאֶחְזוּ בַּסְּבַךְ, וּמֵהֶן נַעֲשֶׂה אֶת הַשּׁוֹפָר.

ר מְמָאֶנֶת לְהִנָּחֵם עַל בָּנֶיהָ, וְיֵשׁ לִפְעֻלָּתָהּ שָׂכָר

ש אֶחָד מִקּוֹלוֹת הַשּׁוֹפָר.

ת כְּשֶׁנֹּאכַל אוֹתוֹ נְבַקֵּשׁ שֶׁיִּתַּמּוּ אוֹיְבֵנוּ וְשׂוֹנְאֵנוּ וְכָל מְבַקְשֵׁי רָעָתֵנוּ. אָמֵן.

דְּבַר תּוֹרָה לְהַקְרָאָה לִילָדִים לַיּוֹם הַשֵּׁנִי שֶׁל רֹאשׁ הַשָּׁנָה

הַקּוֹלוֹת הַמְיֻחָדִים שֶׁל הַשּׁוֹפָר

# הָרַמְבָּ"ם כָּתַב שֶׁתּוֹקְעִים בַּשּׁוֹפָר רַק בִּגְלַל שֶׁהַקָּדוֹשׁ-בָּרוּךְ-הוּא צִוָּה אוֹתָנוּ בְּכָךְ, אַךְ בְּנוֹסָף לְכָךְ יֵשׁ בַּתְּקִיעָה דָּבָר שֶׁיָּכוֹל לְהַשְׁפִּיעַ עָלֵינוּ. שֶׁכַּאֲשֶׁר שׁוֹמְעִים אֶת קוֹל הַשּׁוֹפָר זֶה מַרְעִיד אֶת הַלֵּב וְיָכוֹל לְעוֹרֵר אֶת הָאָדָם לַחֲזֹר בִּתְשׁוּבָה. סֵפֶר הַחִנּוּךְ הוֹסִיף שֶׁבִּמְיֻחָד מַתְאִים לָזֶה קוֹל הַתְּרוּעָה שֶׁבַּשּׁוֹפָר, זֶה קוֹל נִשְׁבָּר שֶׁמַּזְכִּיר לָנוּ לִשְׁבֹּר אֶת יֵצֶר הָרַע מֵעָלֵינוּ.

# חֲכָמִים לָמְדוּ שֶׁלִּפְנֵי וְאַחֲרֵי הַתְּרוּעָה, תּוֹקְעִים בְּקוֹל יָשָׁר וּפָשׁוּט, תְּקִיעָה-תְּרוּעָה-תְּקִיעָה. הָרַב דְּרוּקְמָן הִצִּיעַ הֶסְבֵּר לְמִבְנֶה זֶה שֶׁבְּקוֹלוֹת הַשּׁוֹפָר שֶׁמַּתְחִילִים בְּקוֹל רָגִיל, אַחַר-כָּךְ קוֹל נִשְׁבָּר וְשׁוּב קוֹל רָגִיל.

# הַקּוֹל הָרָגִיל וְהַיָּשָׁר בַּהַתְחָלָה מְבַטֵּא אֶת הַ'נְשָׁמָה שֶׁנָּתַתָּ בִּי טְהוֹרָה הִיא'. אָדָם בְּשָׁרְשׁוֹ נִבְרָא עִם מַהוּת טוֹבָה.

# הַקּוֹל הַנִּשְׁבָּר אַחַר-כָּךְ מְבַטֵּא שֶׁהָאָדָם הִתְרַחֵק מֵהַשֹּׁרֶשׁ הַטּוֹב שֶׁלּוֹ. עָשָׂה מַעֲשִׂים שֶׁאֵינָם מַתְאִימִים לַטֶּבַע שֶׁלּוֹ, הִדַּרְדֵּר וְקִלְקֵל בַּהִתְנַהֲגוּת שֶׁלּוֹ. אֶת זֶה מְבַטְּאִים הַקּוֹלוֹת הַשְּׁבוּרִים וְהַמְרֻסָּקִים שֶׁל הַתְּרוּעָה שֶׁל גְּנִיחוֹת וִילָלוֹת.

# הַקּוֹל הָרָגִיל שֶׁבַּסּוֹף מְבַטֵּא שֶׁהַקּוֹלוֹת הַשְּׁבוּרִים בָּאִים לְעוֹרֵר אֶת הָאָדָם לָשׁוּב לְעַצְמוֹ, לַמַּהוּת הָאֲמִתִּית וְהַטְּהוֹרָה שֶׁלּוֹ, שֶׁהָיְתָה קַיֶּמֶת בּוֹ כְּבָר מִתְּחִלָּה לְכָל אֹרֶךְ הַזְּמַן.

# זוֹ מַשְׁמָעוּת הָרֶצֶף תְּקִיעָה-תְּרוּעָה-תְּקִיעָה, זֶהוּ הַתַּהֲלִיךְ שֶׁהָאָדָם צָרִיךְ לַעֲבֹר. הוּא טוֹב בְּמַהוּתוֹ וְהוּא רַק צָרִיךְ לַחֲזֹר לַשֹּׁרֶשׁ הַטּוֹב שֶׁלּוֹ.

# הָרַב דְּרוּקְמָן הִרְבָּה לְצַטֵּט בְּהֶקְשֵׁר זֶה אֶת דִּבְרֵי הָרַב קוּק (אוֹרוֹת הַתְּשׁוּבָה, טו, י): " וְהַתְּשׁוּבָה הָרָאשִׁית, שֶׁהִיא מְאִירָה אֶת הַמַּחֲשַׁכִּים מִיָּד, הִיא שֶׁיָּשׁוּב הָאָדָם אֶל עַצְמוֹ, אֶל שֹׁרֶשׁ נִשְׁמָתוֹ, וּמִיָּד יָשׁוּב אֶל הָאֱ-לֹהִים, אֶל נִשְׁמַת כָּל הַנְּשָׁמוֹת, וְיֵלֵךְ וְיִצְעַד הָלְאָה מַעְלָה מַעְלָה בִּקְדֻשָּׁה וּבְטָהֳרָה."

**תִּפְזֹרֶת לְחַגֵּי תִשְׁרֵי**

|  |  |  |  |
| --- | --- | --- | --- |
| רִימּוֹן | שׁוֹפָר | תִּשְׁרֵי | תַּשְׁלִיךְ |
| רֹאשׁ הַשָּׁנָה | תַּפּוּחַ בִּדְבַשׁ | שִׂמְחָה | רֹאשׁ חֹדֶשׁ |
| בְּרָכוֹת | רֹאשׁ שֶׁל דָּג | חַג |  |

מִצְאוּ אֶת הַמִּלִּים בְּתוֹךְ הַתִּפְזֹרֶת

|  |  |  |  |  |  |  |  |
| --- | --- | --- | --- | --- | --- | --- | --- |
| ל | ב | ר | כ | ו | ת | ג | ת |
| ח | ר | א | ש | ח | ו | ד | ש |
| ג | י | ש | מ | א | ת | ל | ל |
| ה | מ | ה | ח | ו | ש | ש | י |
| ר | ו | ש | ה | מ | ר | ש | ך |
| פ | נ | נ | ח | ז | י | א | נ |
| ו | ח | ה | ה | ל | י | ר | נ |
| ש | ב | ד | ב | ח | ו | פ | ת |